Den Nord-Cimbriske Tilskuer, 1839-08-13
Frankerig. Det franske Blad "Commerce, melder som paalideligt fra Petersburg under 20de f. M. at den russiske Regjering ved Efterretning om at den franske og engelske Gesandt i Forening søgte at bevirke, at Chosrew Pascha og Halil Pascha som nu staae i Spidsen for den tyrkiske Regjering, skulle afgaae og Husein Pascha og Reschid Pascha indtage deres Sted, skal have erklæret, at saasnart der gaves det mindste Tilsyneladenhed for at hiint Project kunne komme til Udførelse, havde det Petersburgske Cabinet befalet Admiral Lazarew med hele det sorte Havs Flaade at seile til Dardanellerne, og Generallieutenanterne Grabbe og Rajowsky i Anapa havde faaet befaling til at lade deres respective Armeer marschere mod Erzerum, ligesom ogsaa General Roth i Odessa strax ville faae Ordre til der at indskibe sine Tropper. Fra Wien meldes ogsaa under 1ste August den mærkelige Efterretning, at Rusland har afslaaet det keiserlig østerrigske Cabinets Forslag, at lade Wien blive Centrummet for Beraadslaaelserne om de orientalske Anliggender; i den desangaaende meddeelte Note, hedder det, at den russiske Regjering, naar Sultan Mahmud var bleven i Live, beredvillig ville have samtykket deri; men paa Grund af Tildragelsernes Gang og formedelst det tyrkiske Riges overordentlige Stilling, kunne en Magt, den som der, var saa væsentlig interesseret derved, ikke lade Hænderne binde paa sig. Den 1ste August var til Aachen ankommen en Stafette med den Efterretning, at saasnart de seneste Tildragelser i Syrien og Constantinopel vare blevne det russiske Cabinet bekjendt, havde det strax fattet den Beslutning at intervenere med al Magt og Energie, og til den Ende ville Keiseren med begge sine Sønner begive sig til Odessa. J Pairs kammerets Forsamling af 1ste August blev den af Regjeringen forlangte overordentlige Credit 850000 Franks for Søendrustningerne mod Buenos Ayres bevilget. Et Brev fra Montevideo melder under 8de Mai, at den franske Krigsbrig le Sylphe, har angrebet den buenos Ayriske Havn Alaya, og efter at have adspredt Besætningen, havde den stukket 27 med Contrabande ladede Fartøier i Brand; deres Værdie anslaaes til 1 Million Doll. J. des Paris siger, at næste 6te Octbr. bliver Kong Ludvig Philip 67 Aar gammel, Nestor for de kronede Hoveder er Bernaadette, som den 26de Jan. bliver 76 Aar, derpaa kommer Paven, saa Kongen af Danmark og Kongen af Preussen. Spanien. Fra General Marotos Hovedqvarteer i Orosca meddeles nu en Proclamation fra ham, hvori han siger: "Kampens Dag nærmer sig, og vi maae vise hele Verden, at Legitimitatens Forsvarere aldrig tilstaae Usurpateurer Seieren. Det Feldttog, som vore Fjender aabnede med overlegne Stridskræfter, ere betegnede med Handlinger af Barbarie og Vildhed, som indtil denne Dag ere uhørt. J Navarra, Markerne ved Salona, Alava, Victoria og Gue berg skjænde og brænde de og ødelægge Alt uden Skaansel. Midt under disse Grusomheder, undsee elændige Jntriguantere sig ikke ved at udbrede Rygter og Transaction. Aldrig kan en Trans action mellem Partier af saa modsatte Principper finde Sted. Vores Valgsprog være stedse: Kongen og Religionen eller Seier, eller Død med Vaaben i Hænderne." – J flere Blade afskildres Don Carlos's Tilstand, som meget uhældig, Hofpartiet behersker Alt ved Den Carlos's Hof, og Armeen er i en sørgelig Tilstand; de Christinos ere paa flere Puncter ved at indrykke i Provindserne, Folket, er kjed af det Jernaag, som Marotos Dispotisme har paalagt det, Munitioner og Skatkammeret er udtømt, og i Palladset hersker en Qvinde-Camarilla, og Don Carlos er dens Fange; see det er Sagernes Tilstand, Følgerne af Esparteros Seir ved Lucena er vigtige for de Christinos, Cabreras Faction er aldeles splittet ad, Resten bliver forfulgt af General O'Donnell, Cabrera selv skal være saaret, nogle sige endog død, Carlisterne ere ogsaa ved det sidste Nederlag aldeles demoraliserede, og flere Bønder, have maattet aldeles overgive sig, og Andre vandre flygtende omkring, og ødelægge alting paa deres Vei.